stanford-oval/wikipedia huggingface dataset:
Sonny
Juoni

Elokuva kertoo Sonnysta (James Franco) jonka äiti Jewel (Brenda Blethyn) on entinen prostituoitu, ja asuu Henryn (Harry Dean Stanton) kanssa. Äidin talous on tiukilla ja hän ei ole varautunut mitenkään että pystyisi siirtymään eläkkeelle, ja ainoat tulonsa hän saa parittamalla Carolia (Mena Suvari), nuorta tyttöä jonka hän pelasti sairaalasta ja laittoi töihin. Hän on iloinen kun hänen poikansa palaa armeijasta. Hän on kasvattanut Sonnysta jo 12-vuotiaasta gigoloa, mutta Sonny ei kuitenkaan halua palata äitinsä töihin, koska hänen armeijakaverinsa oli luvannut järjestää töitä kirjakaupasta Teksasista, työstä ei kuitenkaan tule mitään ja Sonny joutuu palaamaan miesprostituoiduksi.
Rooleissa

| 0 | 1 | 2 |
| --- | --- | --- |
|  James Franco  | … |  Sonny Phillips   |
|  Brenda Blethyn  | … |  Jewel Phillips   |
|  Harry Dean Stanton  | … |  Henry Wade   |
|  Mena Suvari  | … |  Carol   |
|  Seymour Cassel  | … |  Albert   |
|  Brenda Vaccaro  | … |  Meg   |
|  Josie Davis  | … |  Gretchen   |
|  Nicolas Cage  | … |  Acid Yellow, parittaja   |
Lähde:
Aiheesta muualla

Scott, A. O.: Film Review; You Can Take the Boy Out of the Hustle, but . . . The New York Times.  27.12.2002. Viitattu 23.8.2021. (englanniksi)
Scott B.: Review of Sonny IGN.  15.10.2020. Viitattu 23.8.2021. (englanniksi)
Spriikopiokone

Spriikopiokone
Spriikopiokone eli spriimonistuskone on 1920–1970-luvuilla käytössä ollut monistuslaite. Spriimonistuksessa käytetään paino-originaalin tuottamiseen kaksiosaista masterarkkia. Väri siirtyy vahaan sidotulla painovärillä päällystetystä alusarkista peilikuvana päällysarkin takapuolelle niihin kohtiin, joita on painettu kynällä, kirjoituskoneen näppäimillä tai muulla välineellä. Kopiot tuotetaan siirtämällä väri päällysarkista alkoholipohjaisen liuottimen avulla kopioarkeille. Värin vähetessä kopioiden laatu heikkenee vähitellen. Spriikopioinnilla pystytään tuottamaan monivärisiä originaaleja vaihtamalla välillä alusarkkia eriväriseen. Menetelmä keksittiin 1920-luvulla, ja tuotemerkkejä olivat ”Ditto” ja ”Banda”.
Laitetta ei pidä sekoittaa vahaskopiokoneeseen, joka oli toinen samaan aikaan paljon käytössä ollut kopiointilaite. Sekaannusta voi aiheuttaa myös se, että spriikopioinnista on käytetty myös nimitystä vahakopiointi.
Spriikopiointi ja vahaskopiointi jäivät pois käytöstä 1960-luvulta alkaen, kun markkinoille tuli helppokäyttöisiä, joskin aluksi kalliita valokopiokoneita.
Aiheesta muualla

In-depth look at a ditto master sheet
Cookin patsas

| Cookin patsas |
| --- | --- |

Nimi:  Cookin patsas
Tekijä:  William Trethewey (en)
Valmistumisvuosi:  1932
Julkistettu:  10. elokuuta 1932
Teostyyppi:  Patsas
Materiaali:  Marmori
Sijainti:  Victoria Square, Uusi-Seelanti
Koordinaatit:  43°31′41″S 172°38′08″E﻿ / ﻿43.52803°S 172.63558°E﻿ / -43.52803; 172.63558
Cookin patsas (engl. Cook Statue) on kapteeni James Cookin kunnaksi rakennettu patsas. James Cook oli brittiläinen tutkimusmatkailija ja merenkävijä. Hän purjehti kolmesti (1768–1771, 1772–1775 ja 1776–1779) Tyynellä valtamerellä ja kartoitti laajoja aiemmin tuntemattomia alueita, muun muassa koko Uuden-Seelannin rannikon ja Australian itärannikon.
Cookin patsas sijaitsee Victoria Squarella Christchurchin kaupungissa Uudessa-Seelannissa. Patsas valmistui vuonna 1932. Patsaan veistäjänä ja suunnittelijana toimi William Trethewey. Patsas on valmistettu Italian Carraran alueen marmorista. Patsaan omistaa Christchurch City Council.
Aiheesta muualla

Kuvia tai muita tiedostoja aiheesta Cookin patsas Wikimedia Commonsissa
Stan Rogers

| Stan Rogers> Henkilötiedot |
| --- | --- |
Koko nimi:  Stanley Allison Rogers
Syntynyt: 29. marraskuuta 1949 Hamilton, Ontario, Kanada
Kuollut: 2. kesäkuuta 1983 Hebron, Kentucky, Yhdysvallat
Ammatti:  laulaja-lauluntekijä
Muusikko
Laulukielet:  englanti
Aktiivisena:  1970-1983
Tyylilajit:  folk
Soittimet:  laulu, kitara
Levy-yhtiöt:  RCA, Fogarty's Cove, Borealis
Aiheesta muualla
Kotisivut
  [ Muokkaa Wikidatassa ] [ ohje ]  
Stanley Allison Rogers (29. marraskuuta 1949 Hamilton – 2. kesäkuuta 1983 Kentucky) oli kanadalainen laulaja-lauluntekijä. Rogers tunnettiin täyteläisestä baritoniäänestään ja folk-lauluistaan, jotka hän usein kirjoitti ja esitti perinteisellä kelttiläisellä tyylillä. Hänen musiikkinsa ei saavuttanut laajaa soittoa kaupallisilla radiokanavilla, eikä häntä elinaikanaan tunnettu folk-piirien ulkopuolella.
Rogersin Franklinin retkikunnasta kertova kappale "Northwest Passage" vuodelta 1981 valittiin kaikkien aikojen neljänneksi parhaaksi kanadalaiseksi lauluksi radiokanava CBC:n äänestyksessä vuonna 2005, ja sitä pidetään Kanadan ”epävirallisena kansallislauluna”. Rogers otti paljon vaikutteita musiikkiinsa Kanadan rannikkoelämästä, sekä työväen elämästä. Hän osasi valloittaa yleisön kirjoittamalla lauluja, joihin kansa pystyi samaistumaan. Useat artistit ovat nauhoittaneet omia versioitaan Rogersin kappaleista. Cansossa, Nova Scotiassa, järjestetään vuosittain Rogersin muistolle Stan Rogers Folk Festivaali.
Yksityiselämä

Rogers oli naimisissa Ariel Rogersin kanssa. Heillä on yksi lapsi, Nathan Rogers (s. 1979), joka on seurannut isänsä jalanjäljissä muusikon uraa. Nathan on esittänyt useita isänsä kappaleita omiensa lisäksi.
Rogers esiintyi usein veljensä Garnet Rogersin (s. 1955) kanssa. Garnet lauloi, soitti kitaraa ja viulua, sekä sovitti Stanin kappaleita uransa alussa. Stanin kuoleman jälkeen Garnet on jatkanut soolouraa muusikkona.
Stan sai ensimmäisen kitaransa sedältään Leeltä ollessaan 5-vuotias. Lee oli itse valmistanut kitaran yhdessä päivässä lahjaksi Stanille. Kyseinen kitara näkyy Turnaround-albumin kannessa seinällä ilman kieliä.
Kuolema

Rogers sai surmansa 2. kesäkuuta 1983 Air Canadan lennolla 797 syttyneessä tulipalossa. Turmassa kuoli 22 muutakin matkustajaa ja heidän todennäköinen kuolinsyynsä oli myrkyllisen savun hengittäminen. Rogers oli palaamassa Kerville Folk Festivaaleilta Kanadaan. Rogersin ruumis tuhkattiin, ja tuhkat ripoteltiin Nova Scotian rannikolle.
Diskografia > Singlet

"Here's To You Santa Claus" b/w "Coventry Carol" (1970; RCA)
"Fat Girl Rag" b/w "Seven Years Along" (1971, RCA)
"Three Pennies"/"Past Fifty" b/w "Guysborough Train" (1974, CBC Promo)
Diskografia > Albumit

Fogarty's Cove (1977)
Turnaround (1978)
Between the Breaks... Live! (1979)
Northwest Passage (1981)
For the Family (1983)
From Fresh Water (1984)
In Concert (1991)
Home in Halifax (1993)
Poetic Justice (1996)
From Coffee House to Concert Hall (1999)
The Very Best of Stan Rogers (2011)
Silvër Horizon

| Silvër Horizon Diablo |
| --- | --- | --- |

Studioalbumin tiedot
 Äänitetty : Fantom Studio
 Julkaistu: 18. syyskuuta 2015
 Tyylilaji: melodinen death metal, groove metal, thrash metal
 Kesto: 51.05
 Levy-yhtiö: Sakara
Listasijoitukset
  Suomen virallinen lista: 1.    Midprice: 4.
Diablon muut julkaisut
| Classics 2013 | Silvër Horizon 2015 | When All the Rivers Are Silent 2022 |
Singlet albumilta Silvër Horizon
 ”Isolation” Julkaistu: 4. syyskuuta 2015
Silvër Horizon on suomalaisen metalliyhtye Diablon kuudes studioalbumi, joka ilmestyi Suomessa Sakara Recordsin kautta 18. syyskuuta 2015. Odyssey Music Network julkaisi albumin Keski-Euroopassa 30. lokakuuta 2015.
Albumi päätti yhtyeen seitsemän vuotta kestäneen levytystauon; edellinen albumi Icaros ilmestyi toukokuussa 2008. Silvër Horizonin kappaleet sävellettiin ja sanoitettiin siinä järjestyksessä kuin ne albumilla ovat. Sanoituksiltaan albumi on tieteiskertomus, joka perustuu löyhästi Harry Martinsonin vuonna 1956 ilmestyneeseen Aniaraan. Albumin äänitti ja miksasi Samu Oittinen Fantom-studiolla ja masteroi Mika Jussila Finnvox-studiolla.
Kappaleesta ”Isolation” julkaistiin single ja musiikkivideo. Albumi nousi ilmestymisensä jälkeisellä viikolla 39/2015 Suomen albumilistan ensimmäiseksi.
Kappaleet

Sävellys ja sanoitus: Marko Utriainen ja Rainer Nygård, paitsi kappaleet 6 ja 9.
The Call – 4.40
Isolation – 4.34
The Serpent Holder – 4.52
Into the Void – 4.16
Illuminati – 5.14
Prince of the Machine – 5.22 (Utriainen, Nygård, Sami Lopakka)
Silver Horizon – 4.48
Savage – 6.26
Corium Black – 5.23 (Utriainen, Nygård, Aadolf Virtanen)
Voyage to Eternity – 5.44
Kokoonpano

Heikki Malmberg – rummut
Rainer Nygård – rytmikitara, laulu
Marko Utriainen – soolokitara
Aadolf Virtanen – basso, taustalaulu
Kokoonpano > Vierailijat

Keijo Niinimaa, Samu Oittinen, Markku Kivistö, Tuomo Saikkonen, Kuisma Aalto, Niko Rauhala – taustalaulu
Jenna-Miia Kaivosoja – taustalaulu kappaleessa 10
Ekaterina ”Lucky” Andryushina – naisääni kappaleessa 1
Erkki Seppänen – miesääni kappaleissa 9 ja 10
Kokoonpano > Tuotanto

Samu Oittinen – äänittäjä, miksaaja
Mika Jussila – masteroija
Miikka Tikka – design
Harri Hinkka – valokuvat
Arvostelut

Imperiumi.net: 9+
Inferno:
Kaaoszine.fi: 8/10
Keskisuomalainen:
Rumba: 7,3
Soundi:
V2.fi:
Aiheesta muualla

”Isolation”-musiikkivideo
Silvër Horizonin esittely kappale kappaleelta
Silvër Horizon Discogsissa. (englanniksi)
Albumi Silvër Horizon Encyclopaedia Metallum -sivustolla (englanniksi)
Sojuz TMA-1

Sojuz TMA-1 oli Venäjän avaruusjärjestön ensimmäinen uusitun Sojuzin lento ISS-avaruusasemalle. Laukaisu tapahtui 30. lokakuuta 2002 ja paluu maahan 4. toukokuuta 2003.
Miehistö

Laukaistu
Sergei Zaljotin, Venäjän avaruusjärjestö
Frank De Winne, Euroopan avaruusjärjestö
Juri Lontšakov, Venäjän avaruusjärjestö
Paluu
Nikolai Budarin, Venäjän avaruusjärjestö
Kenneth Bowersox, NASA
Donald Pettit, NASA
Rata

Perigeum 193 km
Apogeum 235 km
Inklinaatio 51,6°
Periodi 88,7 minuuttia
Dimi Mint Abba

Loula Bint Sidati Ould Abba eli Dimi Mint Abba (arab. ديمي منت آبا‎ ‎; 25. joulukuuta 1958 Tidjikja – 4. kesäkuuta 2011 Rabat) oli mauritanialainen laulaja ja ardinin (paikallisen harpun) soittaja. Hänestä tuli modernin mauritanialaisen musiikin kasvo.
Abba syntyi muusikkosukuun ja sai äidiltään opetusta pienestä pitäen. Hän debytoi Mauritanian radiossa vuonna 1976, ja samana vuonna hän voitti kultapalkinnon Umm Kulthumin kunniaksi järjestetyllä festivaalilla Tunisiassa. Hän kävi esiintymässä festivaaleilla myös Irakissa, Algeriassa ja Marokossa. Abban maine kasvoi World Circuitin julkaiseman Moorish Music from Mauritania -levyn (1990) myötä. Levyllä esiintyi myös laulajan toinen mies, Khalifa Ould Eide. Abbaa kuultiin Yhdysvalloissa ja Australiassa; lisäksi Euroopassa hän esiintyi muun muassa Womad-festivaalilla.
Abba kuoli sairaalassa Marokossa 27. toukokuuta 2011 sattuneen tapaturman jälkeen. Mauritanian presidentti Mohamed Ould Abdel Aziz kuvasi hänen kuolemaansa "kansalliseksi menetykseksi". Ali Farka Tourén on kerrottu pitäneen häntä Afrikan suurimpana laulajana.
Curtis T. McMullen

Curtis T. McMullen
Curtis Tracy McMullen (s. 21. toukokuuta 1958) on matematiikan professori Harvardin yliopistossa. Hän voitti Fieldsin mitalin vuonna 1998 työstään, joka keskittyi erityisesti kompleksidynamiikkaan.
McMullen aloitti opiskelunsa Windermere Elementary Schoolissa Upper Arlingtonissa, Ohiossa, ja Charlotte Central Schoolissa Charlottessa, Vermontissa, minkä jälkeen hän lähti Champlain Valley Union High Schooliin Hinesburgiin, Vermontiin. Hän suoritti alemman korkeakoulututkinnon vuonna 1980 Williams Collegessa ja FT:n vuonna 1985 Harvardin yliopistossa, matemaatikko Dennis Sullivanin valvomana.
1936: Ahlfors • Douglas | 1950: Schwartz • Selberg | 1954: Kodaira • Serre | 1958: Roth • Thom | 1962: Hörmander • Milnor | 1966: Atiyah • Cohen • Grothendieck • Smale | 1970: Baker • Hironaka • Novikov • Thompson | 1974: Bombieri • Mumford | 1978: Deligne • Fefferman • Margulis • Quillen | 1982: Connes • Thurston • Yau | 1986: Donaldson • Faltings • Freedman | 1990: Drinfeld • Jones • Mori • Witten | 1994: Zelmanov • Lions • Bourgain • Yoccoz | 1998: Borcherds • Gowers • Kontsevitš • McMullen | 2002: Lafforgue • Vojevodski | 2006: Okounkov • Perelman • Tao • Werner | 2010: Lindenstrauss • Châu • Smirnov • Villani | 2014: Avila • Bhargava • Hairer •  Mirzakhani | 2018: Birkar • Figalli • Scholze • Venkatesh | 2022: Duminil-Copin • Huh • Maynard • Vjazovska
Sojuz TMA-11

Sojus TMA-11 oli Venäjän avaruusjärjestön miehitetty avaruuslento ISS-avaruusasemalle. Laukaisu tapahtui Baikonurin kosmodromilta 10. lokakuuta 2007. Paluu Maahan tapahtui 19. huhtikuuta 2008.
Miehistö

Laukaistiin
Juri Malentšenko, Venäjän avaruusjärjestö, Sojuz-lennon päällikkö
Peggy Whitson, NASA, ISS:n 16. miehistön päällikkö
Sheikh Muszaphar Shukor, Malesian avaruusjärjestö
Palasivat maahan
Juri Malentšenko, Venäjän avaruusjärjestö
Peggy Whitson, NASA
Yi So-yeon, Etelä-Korean kosmonautti
Paluu maahan tapahtui tavanomaista jyrkemmässä kulmassa, jolloin avaruuslentäjät kokivat yli kymmenen kertaa Maan pinnan painovoiman eli kymmenen g:n kiihtyvyyden. Avaruuslentäjien tilaa kuvattiin paluun jälkeen tyydyttäväksi.
Aiheesta muualla

Angkasawan - Malesian kosmonauttiohjelma (Arkistoitu – Internet Archive)
Malesian kosmonauttikandidaateista:
Siva Vanhah
Faiz Mohammed
Khaleed Faiz
Muszaphar Sheikh
Laukaisu-uutinen
| 0 | 1 | 2 |
| --- | --- | --- |
| Edeltäjä: Sojuz TMA-10 | Sojuz | Seuraaja: Sojuz TMA-12 |
Sonning-palkinto

Sonning-palkinto  (tansk. Sonningprisen) on Tanskan suurin kulttuuripalkinto. Kööpenhaminan yliopisto jakaa miljoonan Tanskan kruunun suuruisen palkinnon joka toinen vuosi arvokkaan työn tekemisestä eurooppalaisen kulttuurin eteen.
Palkinnon historia ja jakaminen

Palkinnon perusti testamentillaan tanskalainen kirjailija ja toimittaja C. J. Sonning (1879–1937). Hänen toivomuksestaan Kööpenhaminan yliopisto nimeää palkinnon vastaanottajan, jonka tulee olla mies tai nainen, joka on toiminut ansiokkaasti eurooppalaisen kulttuurin hyväksi. Se jaetaan joka toinen vuosi Kööpenhaminan yliopistossa 19. huhtikuuta, joka oli Sonningin syntymäpäivä.
Eurooppalaiset yliopistot voivat asettaa ehdokkaita. Ehdotukseen tulee liittää ehdokkaan curriculum vitae ja kuvaus hänen julkaistuista töistään. Se tulee lähettää jakoseremoniaa edeltävänä vuonna 15. lokakuuta mennessä Kööpenhaminan yliopiston rehtorille. Ensimmäisen Sonning-palkinnon sai erikoispalkintona vuonna 1950 Winston Churchill. Palkintoa alettiin jakaa säännöllisemmin yhdeksän vuotta myöhemmin.
Palkinnon saajat

| Vuosi | saaja | maa |
| --- | --- | --- |
| 1950 | Sir Winston Churchill |  Yhdistynyt kuningaskunta |
| 1959 | Albert Schweitzer |  Länsi-Saksa |
| 1960 | Bertrand Russell |  Yhdistynyt kuningaskunta |
| 1961 | Niels Bohr |  Tanska |
| 1962 | Alvar Aalto |  Suomi |
| 1963 | Karl Barth |  Sveitsi |
| 1964 | Dominique Pire |  Belgia |
| 1965 | Richard Coudenhove-Kalergi |  Itävalta |
| 1966 | Laurence Olivier |  Yhdistynyt kuningaskunta |
| 1967 | Willem A. Visser't Hooft |  Alankomaat |
| 1968 | Arthur Koestler |  Yhdistynyt kuningaskunta |
| 1969 | Halldór Laxness |  Islanti |
| 1970 | Max Tau |  Länsi-Saksa |
| 1971 | Danilo Dolci |  Italia |
| 1973 | Karl Popper |  Itävalta |
| 1975 | Hannah Arendt |  Länsi-Saksa |
| 1977 | Arne Næss |  Norja |
| 1979 | Hermann Gmeiner |  Itävalta |
| 1981 | Dario Fo |  Italia |
| 1983 | Simone de Beauvoir |  Ranska |
| 1985 | William Heinesen |  Färsaaret |
| 1987 | Jürgen Habermas |  Länsi-Saksa |
| 1989 | Ingmar Bergman |  Ruotsi |
| 1991 | Václav Havel |  Tšekki |
| 1994 | Krzysztof Kieślowski |  Puola |
| 1996 | Günter Grass |  Saksa |
| 1998 | Jørn Utzon |  Tanska |
| 2000 | Eugenio Barba |  Italia |
| 2002 | Mary Robinson |  Irlanti |
| 2004 | Mona Hatoum |  Yhdistynyt kuningaskunta |
| 2006 | Ágnes Heller |  Unkari |
| 2008 | Renzo Piano |  Italia |
| 2010 | Hans Magnus Enzensberger |  Saksa |
| 2012 | Orhan Pamuk |  Turkki |
| 2014 | Michael Haneke |  Itävalta |
| 2018 | Lars von Trier |  Tanska |
| 2021 | Svetlana Aleksijevitš |  Valko-Venäjä |
Aiheesta muualla

Palkinnon sivusto Kööpenhaminan yliopistossa (tanskaksi, englanniksi)
David Sumberg

David Anthony Gerald Sumberg (s. 2. kesäkuuta 1941) on brittiläinen konservatiivipuolueen poliitikko. Hän on varsinaiselta ammatiltaan asianajaja.
Sumberg istui Yhdistyneen kuningaskunnan parlamentin jäsenenä englantilaisesta Bury Southin vaalipiiristä vuosina 1983–1997. Häntä seurasi Työväenpuolueen Ivan Lewis.
Sumberg istui myös Manchesterin kaupunginvaltuustossa. Hän oli vuosina 1999–2009 Euroopan parlamentin jäsenenä ja kuului  Euroopan parlamentin konservatiiviryhmään.
Sojuz TMA-11M

Sojuz TMA-11M (ven. Союз ТМА-11M) oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 7. marraskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.
Avaruuslennolle osallistuneet toimivat ISS-aseman Retkikunta 38:n täydennysmiehistönä. Alus toimi ISS:n pelastusaluksena kunnes palasi maahan toukokuussa 2014.
Miehistö

Mihail Tjurin, Venäjän avaruusjärjestö, päällikkö
Richard Mastracchio, NASA
Koichi Wakata, JAXA
Miehistö > Varamiehistö

Maksim Surajev, Venäjän avaruusjärjestö, päällikkö
Gregory R. Wiseman, NASA
Alexander Gerst, ESA
Aiheesta muualla

Kuvia tai muita tiedostoja aiheesta Sojuz TMA-11M Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-10M | Sojuz-avaruuslento | Seuraaja: Sojuz TMA-12M |
Stensån vesistö

Ruotsin päävesistöalueet
Stensånin joensuu Laholmsbuktenissa Hemmeslövissä elokuussa 2014
Joen ylittävä silta Åstadissa
Stensån vesistö (ruots. Stensåns avrinningsområde, vesistöaluetunnus 97) muodostuu Pohjanmeren ja Itämeren vaihettumisvyöhykkeeseen Kattegatiin laskevan Stensånin ja sen sivujokien yhteisestä valuma-alueesta, jonka kokonaispinta-ala on 285 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Stensån. Joen pituus on noin 45 kilometriä ja pääuoman kokonaispituus 47 kilometriä . Joki laskee Kattegatiin noin 0,1 kuutiokilometriä vettä vuodessa.
Vesistön valuma-alue

Stensån vesistö on pieni päävesistö pohjoispuolen Laganin vesistön (tunnus 98) ja eteläisen Rönne ån vesistön (tunnus 96) välissä. Sen joensuun ympäristössä on mereen laskevien purojen ja ojien pieniä valuma-alueita, joiden yhteispinta-alakin on pieni.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (42,4 %), turve (15,3 %), kalliomaa (1,1 %), hiekka ja sora (5,3 %), multamaa (22,5 %), savimaa (4,5 %) ja jäätikköjokijäänteet (7,7 %). Alueen maankäyttöä esittävät maiden käyttöluokitukset, joiden mukaan alueella on metsämaita (56,0 %), soita ja kosteikkoja (2,9 %), viljelymaita (27,7 %), taajamia ja pinnoitettuja alueita (2,2 %) sekä joutomaita (10,4 %). Näiden lisäksi on 0,8 % vesistöjä.
Vesistön valuma-alue > Virtaamia

SMHI on julkaissut tilastossaan Stensånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 5,14 kuutiometriä sekunnissa (m³/s), keskiylivirtaama (MHQ) on 28,7 m³/s ja keskialivirtaama (MNQ) on 0,65 m³/s . Toisen lähteen mukaan joen keskivirtaama on 4,2 m³/s ja keskiylivirtaama (MHQ) on 29 m³/s . Suurin kuukausittainen keskivirtaama 22,7 m³/s on mitattu helmikuussa 2002 ja pienin 0,3 m³/s elokuussa 1995. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Käännös suomeksi
Cova da Beira

Cova da Beira Portugalin kartalla
Cova da Beira on Portugalin Região Centroon kuuluva ala-alue. Sen pinta-ala on 1 373 km² ja väkiluku 87 869 (2011).
Kunnat

Belmonte
Covilhã
Fundão
David Svoboda

| Mitalit | Mitalit | Mitalit |  |
| --- | --- | --- | --- |
|  David Svoboda vuonna 2013  |  David Svoboda vuonna 2013  |  David Svoboda vuonna 2013  |  |
Maa:  Tšekki
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | henkilökohtainen kilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2009 | viesti |  |
|  Hopeaa | Berliini 2007 | joukkuekilpailu |  |
|  Hopeaa | Budapest 2008 | henkilökohtainen kilpailu |  |
|  Hopeaa | Lontoo 2009 | henkilökohtainen kilpailu |  |
|  Hopeaa | Lontoo 2009 | joukkuekilpailu |  |
|  Hopeaa | Chengdu 2010 | joukkuekilpailu |  |
|  Pronssia | Varsova 2005 | viesti |  |
|  Pronssia | Berliini 2007 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Debrecen 2010 | henkilökohtainen kilpailu |  |
|  Hopeaa | Lipsk 2009 | joukkuekilpailu |  |
|  Hopeaa | Debrecen 2010 | joukkuekilpailu |  |
|  Pronssia | Moskova 2008 | joukkuekilpailu |  |
|  Pronssia | Medway 2011 | joukkuekilpailu |  |
|  Pronssia | Sofia 2012 | sekaviesti |  |
David Svoboda (s. 19. maaliskuuta 1985 Praha, Tšekkoslovakia) on tšekkiläinen nykyaikainen viisiottelija ja vuoden 2012 olympiavoittaja. Svoboda on myös yksinkertainen maailmanmestari viestistä ja yksinkertainen Euroopan-mestari henkilökohtaisesta kilpailusta. Svobodalla on myös monta MM- ja EM-hopea- ja pronssimitaleita.
Svoboda on 183 senttimetriä pitkä ja painaa 76 kilogrammaa.
Käännös suomeksi
Sojuz TMA-10M

Sojuz TMA-10M (ven. Союз ТМА-10M) oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 25. syyskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.
Avaruuslennolle osallistuneet toimivat ISS-aseman Retkikunta 37:n täydennysmiehistönä. 
Alus toimi ISS:n pelastusaluksena kunnes palasi maahan maaliskuussa 2014.
Miehistö

Oleg Kotov, Venäjän avaruusjärjestö, päällikkö
Sergei Rjazanski, Venäjän avaruusjärjestö
Michael S. Hopkins, NASA
Miehistö > Varamiehistö

Aleksandr Skvortsov, Venäjän avaruusjärjestö, päällikkö
Oleg Artemjev, Venäjän avaruusjärjestö
Steven R. Swanson, NASA
Aiheesta muualla

Kuvia tai muita tiedostoja aiheesta Sojuz TMA-10M Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-09M | Sojuz-avaruuslento | Seuraaja: Sojuz TMA-11M |
DFDT

| DFDT |
| --- | --- |

Tunnisteet
CAS-numero:  475-26-3
PubChem CID:  10139
Ominaisuudet
Molekyylikaava:  C14H9Cl3F2
Moolimassa:  321,57 g/mol
Difluorodifenyylitrikloorietaani (DFDT; C14H9Cl3F2) on DDT:n kaltainen yhdiste, joka kehitettiin Saksassa toisen maailmansodan aikana hyönteistentorjuntaan Pohjois-Afrikassa ja trooppisilla alueilla käytäviin sotiin. Eräänä syynä DFDT:n kehittämiseen pidetään DDT:n lisenssimaksujen välttämistä. Toisen maailmansodan jälkeen tutkimusta ei jatkettu, ja DDT syrjäytti DFDT:n myös Saksassa. 2000-luvulla ainetta on tutkittu jälleen mahdollisena vaihtoehtona malariaa levittävien hyttysten torjuntaan.
Ominaisuudet

DFDT on ominaisuuksiltaan hyvin paljon DDT:n kaltainen. Ero molekyyleissä on vain kaksi aromaattiseen renkaaseen kiinnittynyttä klooria, jotka on korvattu fluoriatomeilla. Molemmat aineet ovat tehokkaita tappamaan selkärangattomia, mutta hyönteiset nopeasti kehittyvät vastustuskykyisiksi aineille. DFDT ei ole akuutisti kovin myrkyllistä ihmisille, mutta jatkuva annos voi olla haitallinen DDT:n tapaan.
Sojuz TMA-09M

Sojuz TMA-09M (ven. Союз ТМА-09M) oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 28. toukokuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.
Avaruuslennolle osallistuneet toimivat ISS-aseman Retkikunta 36:n täydennysmiehistönä. 
Alus toimi ISS:n pelastusaluksena kunnes palasi maahan marraskuussa 2013.
Miehistö

Fjodor Jurtšihin, Venäjän avaruusjärjestö, päällikkö
Karen Nyberg, NASA
Luca Parmitano, ESA
Miehistö > Varamiehistö

Mihail Tjurin, Venäjän avaruusjärjestö, päällikkö
Richard Mastracchio, NASA
Koichi Wakata, JAXA
Aiheesta muualla

Kuvia tai muita tiedostoja aiheesta Sojuz TMA-09M Wikimedia Commonsissa
| 0 | 1 | 2 |
| --- | --- | --- |
| Edeltäjä: Sojuz TMA-08M | Sojuz-avaruuslento | Seuraaja: Sojuz TMA-10M |